CELEX: C2006/326/23
Language: da
Date: 2006-12-30 00:00:00
Title: Sag C-199/05: Domstolens dom (Store Afdeling) af 26. oktober 2006 — Det Europæiske Fællesskab mod État belge (anmodning om præjudiciel afgørelse fra Cour d'appel de Bruxelles, Belgien) (Protokol vedrørende Fællesskabernes privilegier og immuniteter — artikel 3 — indirekte skatter — afgørelser truffet af nationale retsinstanser — domsafgifter)

30.12.2006   
            
            
               DA
            
            
               Den Europæiske Unions Tidende
            
            
               C 326/11
            
         Domstolens dom (Store Afdeling) af 26. oktober 2006 — Det Europæiske Fællesskab mod État belge (anmodning om præjudiciel afgørelse fra Cour d'appel de Bruxelles, Belgien)
   (Sag C-199/05) (1)
   
   (Protokol vedrørende Fællesskabernes privilegier og immuniteter - artikel 3 - indirekte skatter - afgørelser truffet af nationale retsinstanser - domsafgifter)
   (2006/C 326/23)
   Processprog: fransk
   Den forelæggende ret
   Cour d'appel de Bruxelles
   Parter i hovedsagen
   
      Sagsøger: Det Europæiske Fællesskab
   
      Sagsøgt: État belge
   Sagens genstand
   Anmodning om præjudiciel afgørelse — Cour d'appel de Bruxelles — fortolkning af artikel 3, stk. 2 og 3, i protokol af 8. april 1965 vedrørende De Europæiske Fællesskabers privilegier og immuniteter — national lovgivning, som indfører en afgift på domme og retsafgørelser, der afsiges af domstolene og retterne, og som indeholder en domfældelse eller opgørelse vedrørende pengebeløb eller værdipapirer
   Konklusion
   
               1)
            
            
               Afgifter, såsom domsafgifter, der skal betales i tilfælde af domme eller retsafgørelser afsagt af de nationale retsinstanser, som indebærer idømmelse af betaling af pengebeløb eller opgørelse af værdipapirer, udgør ikke blot betaling for almennyttige ydelser som omhandlet i artikel 3, stk. 2, i protokol vedrørende De Europæiske Fællesskabers privilegier og immuniteter.
            
         
               2)
            
            
               Protokollens artikel 3, stk. 2, skal fortolkes således, at dens anvendelsesområde ikke omfatter afgifter, såsom domsafgifter, der skal betales i tilfælde af domme eller retsafgørelser afsagt af de nationale retsinstanser, som indebærer idømmelse af betaling af pengebeløb eller opgørelse af værdipapirer.
            
         
      (1)  EUT 182 af 23.7.2005.